**«Ես սիրում եմ Նոր տարին»** (հինդի՝ आई लव न्यू ईयर, անգլ.՝ I love NY), 2013 թվականի հնդկական մելոդրամա, խորհրդային «Ճակատագրի հեգնանք, կամ բաղնիքդ անուշ» (1975) ֆիլմի չհեղինակազորված ռեմեյքը։ Հնդկաստանում ֆիլմի պրեմիերան կայացել է 2015 թվականի հուլիսի 10-ին։ Ֆիլմում հնչում են հնդկական կինոյի համար բնութագրական բազմաթիվ երգեր։ Նկարահանումներն անցկացվել են Նյու Յորքում, Մումբայում և Բանգկոկում։

Ֆիլմի անգլերեն վերնագրում առկա է NY հապավումը («Я люблю NY»), որը կարող է նշանակել ինչպես Նոր տարի (New Year), այնպես էլ Նյու Յորք (New York), որտեղ ծավալվում են ֆիլմի գործողությունները։

Սյուժե
------

Ռանդիր Սինգհը, որ արտագաղթել է Հնդկաստանից, Չիկագոյում աշխատում է բանկային ոլորտում և նվիրված աշխատող է։ Նա արդեն 40 տարեկան է, սակայն դեռևս չի ամուսնացել, որովհետև ամաչկոտ է կանանց հետ շփման մեջ։ Նոր տարվա նախօրեին նա վերջապես հաղթահարում է երկչոտությունն ու որոշում Ամանորը դիմավորել իր ընկերուհու՝ Ռիայի հետ իր բնակարանում, որտեղ պատրաստվում է առաջարկություն անել նրան։ Տիկուն, որ 26-ամյա ուսուցչուհի է Նյու Յորքից, պատրաստվում է Ամանորը տոնել իր փեսացուի՝ Իշանի հետ։ Շոգեբաղնիքում ընկերների հետ շքեղ գինարբուքից հետո Ռանդիրը հայտնվում է ինքնաթիռում, թռչում Նյու Յորք և ընկնում Տիկուի բնակարան։ Նրա բանալին բացում է այն բնակարանի դուռը, որտեղ ամեն ինչ հենց այնպիսին է, ինչպես իր բնակարանում։ Այդպես բանկային ոլորտի աշխատողը հյուրընկալվում է ուսուցչուհուն, ծանոթանում նրա խանդոտ փեսացուի, գործընկերների ու ընկերուհու հետ։ Մի շարք անհեթեթ ու զվարճալի դեպքերից հետո Ռանդիրն ու Տիկուն բաժանվում են։ Ռանդիրը վերադառնում է աշխատանքի, սակայն չի կարողանում մոռանալ նրան, ում հետ ծանոթացել էր Նյու Յորքում։

Բնօրինակի ստեղծող անձնակազմի վերաբերմունք
-----------------------------------------

Ֆիլմի տիտրերում հիշատակված չեն խորհրդային բնօրինակի հեղինակները։ Խորհրդային ֆիլմի ռեժիսոր և սցենարի հեղինակ Էլդար Ռյազանովը, ըստ իր օգնականի խոսքերի, ոչինչ չի իմացել հնդկական ռեմեյքի մասին և ոչ մի կապ չունի դրա հետ։

Դերերում
--------

* Սաննի Դեոլ – *Ռանդիր*
* Կանգանա Ռանաուտ – *Տիկու*
* Պրեմ Չոպրա – *Սինգհ Դհոդի, Ռանդիրի հայրը*
* Նավին Չոուդհարի – *Իշան*
* Տանիշտհա Չաթերջի – *Ռիա*
* Ռիմա Լագու
* Մայա Ալագհ
* Մանոջ Ջոշի
* Ջինեթ Մուհի
* Վիրագ Միշրա

Ծանոթագրություններ
------------------

1. ↑  Bollywood Hungama I Love New Year
2. ↑  Индийский ремейк фильма «Ирония судьбы, или С лёгким паром!» Новость на сайте «Человек Онлайн» от 1 августа 2013 года
3. ↑  Болливуд снял индийский ремейк «Иронии судьбы» Archived 2014-01-11 at the Wayback Machine. Новость на сайте РБК от 6 августа 2013 года
4. ↑  В Индии пересняли «Иронию судьбы» Новость на сайте «Вокруг ТВ» от 5 августа 2013 года
5. ↑  "I Love New Year Preview". Արխիվացված է the original 2014 թ․ հունվարի 11-ին. Retrieved 2018 թ․ դեկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  В Болливуде сняли ремейк «Иронии судьбы» Заметка в газете *Metro* от 2 августа 2013 года

Արտաքին հղումներ
----------------

* «Ես սիրում եմ Նոր տարին»(անգլ.) ֆիլմը Internet Movie Database կայքում
* «Ես սիրում եմ Նոր տարին» ֆիլմը bollywoodhungama.com կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · MusicBrainz · Rotten Tomatoes |

 |